19/06/2018 | Administración LocalMunicipal
Ames
Aprobación definitiva regulamento para a constitución da mesa de coordinación intersectorial do Concello de Ames, dentro do ámbito da estratexia de promoción da saúde e prevención no Sistema Nacional de Saúde

En sesión plenaria celebrada o 5 de abril de 2018 prestouse aprobación inicial ó regulamento para a constitución da mesa de coordinación intersectorial do Concello de Ames, dentro do ámbito da estratexia de promoción da saúde e prevención no Sistema Nacional de Saúde. Dito acordo de aprobación inicial foi sometido a exposición pública por prazo de 30 días hábiles, no Boletín Oficial da Provincia núm.75, de 20 de abril de 2018, e no taboleiro de anuncios da sede electrónica municipal, sen que durante o referido prazo fora presentada ningunha reclamación. De conformidade ao acordo plenario de 5 de abril de 2018, ao non terse presentado ningunha reclamación durante o prazo de exposición pública, o acordo de aprobación inicial quedou elevado a definitivo de forma automática. En cumprimento do previsto no artigo 70.2 da Lei 7/1985, de 2 de abril, reguladora das bases do réxime local, faise público o texto da modificación do regulamento definitivamente aprobada, que afecta unicamente ó artigo 12 e a Disposición Adicional Quinta que pasarán a ter a seguinte redacción: A Mesa de Coordinación Intersectorial dentro do ámbito da Estratexia de Promoción da Saúde e Prevención no Sistema Nacional de Saúde é un instrumento para facilitar a implementación local da Estratexia, tendo en conta que como consecuencia do acordo plenario de 24 de setembro de 2015 o Concello se incorporou á referida Estratexia, unha vez adherido formalmente á Rede Española de Cidades Saudables. Este regulamento establece a finalidade, estrutura e funcionamento da devandita Mesa. Artigo 1. Créase a Mesa de coordinación intersectorial no Concello de Ames, como instrumento para gañar saúde e concretar as accións da Estratexia para a implementación local da mesma. Artigo 2. A Mesa é o instrumento para avanzar en saúde e equidade en todas as políticas. A función primordial da Mesa de coordinación intersectorial no municipio é a contextualización, desenvolvemento, coordinación, seguimento e avaliación da implementación da Estratexia no seu territorio. Artigo 3. A Mesa de coordinación intersectorial no municipio está composta por: 1. Presidencia: Alcalde ou concelleiro/a no que delegue.2. Secretaría Técnica: Coordinador/a da implementación local.3. Membros:  Representante do Centro de Saúde do Milladoiro: Xefe/a de servizo ou persoa en quen delegue.  Representante do Centro de Saúde de Bertamiráns: Xefe/a de servizo ou persoa en quen delegue.  Representante do CEIP A Maía: Director/a ou persoa en quen delegue.  Representante do CEIP Agro do Muíño: Director/a ou persoa en quen delegue.  Representante do CEIP Barouta: Director/a ou persoa en quen delegue.  Representante do CEP Ventín: Director/a ou persoa en quen delegue.  Representante da EEI Milladoiro: Director/a ou persoa en quen delegue.  Representante do IES Ames: Director/a ou persoa en quen delegue.  Representante do IES Milladoiro: Director/a ou persoa en quen delegue.  Representante da EIM O Bosque: Director/a ou persoa en quen delegue.  Representante da EIM A Madalena: Director/a ou persoa en quen delegue.  Representante do Departamento de Educación e Cultura: Técnico/a designado/a.  Representante do Departamento de Urbanismo, Obras Públicas e Servizos Públicos: Técnico/a designado/a.  Representante do Departamento de Deportes: Técnico/a designado/a.  Representante do Departamento de Medio Ambiente: Técnico/a designado/a.  Representante do Departamento de Xuventude: Técnico/a designado/a.  Representante do Departamento de Turismo: Técnico/a designado/a.  Representante do Departamento de Voluntariado: Técnico/a designado/a.  Representante do Departamento de Servizos Sociais: Técnico/a designado/a. Ás reunións da mesa poderán ser convidados a participar por períodos limitados as persoas/profesionais que en razón dos traballos previstos poidan contribuír aos obxectivos. Artigo 4. Son funcións da Presidencia: 1. Dirixir a Mesa de coordinación intersectorial e ostentar a representación da mesma.2. Convocar e presidir as sesións da Mesa.3. Visar as actas e dispoñer o cumprimento dos acordos.4. Solicitar, en nome da Mesa de coordinación intersectorial, a colaboración que estime pertinente a institucións, autoridades, organismos, entidades, asociacións e particulares.5. Cantas outras lle sexan propias da súa condición de Presidencia e así se establezan pola Mesa. Artigo 5. Son funcións da Secretaría Técnica: 1. Promover, coordinar e dinamizar a Mesa de coordinación intersectorial.2. Fixar a orde do día das sesións da Mesa, tendo en conta as peticións que puidesen formular os seus membros na forma que se estableza.3. Estender as actas das sesións, autorizándoas coa súa firma e o visto e prace da presidencia e dar o curso correspondente aos acordos que se adopten.4. Custodiar a documentación da Mesa de coordinación intersectorial, poñéndoa a disposición dos seus órganos e dos membros da comisión cando lle fose requirida.5. Propoñer o plan de traballo da implementación local que especificará as tarefas e as persoas responsables.6. Cantas outras sexan inherentes á súa condición de Secretaría. Artigo 6. A Mesa de coordinación intersectorial está integrada pola totalidade dos seus membros, baixo a dirección da presidencia e asistida pola secretaría, axustándose no seu funcionamento ás seguintes normas: 1. A Mesa de coordinación intersectorial reunirase polo menos con carácter ordinario semestralmente, e con carácter extraordinario cando o convoque a presidencia. Redactarase un acta/resumen tras cada reunión que se realice.2. Poderá ser obxecto de deliberación calquera asunto non incluído na orde do día que conte co voto favorable da maioría.3. A Mesa de coordinación intersectorial aprobará o plan de traballo, o seu cronograma, e realizará o seguimento do mesmo así como dos acordos que se alcance na Mesa.4. A Mesa presentará un informe anual de actividades no pleno do concello e cumprimentará a folla de seguimento da implementación local que enviará aos responsables da implementación da Estratexia de Promoción da Saúde e Prevención a nivel autonómico e nacional.5. A Mesa dará visibilidade ao traballo que realizou ante a poboación a través dos medios de comunicación e redes sociais, ademais de consideralo oportuno poderíase organizar algún tipo de sesión ou xornada informativa dirixida á cidadanía en xeral, así coma outros medios complementarios que poidan considerarse en función da evolución da mesa e as accións desenvolvidas. Artigo 7. A duración da Mesa estará ligada á implementación local da Estratexia de Promoción da Saúde e Prevención, cuxo horizonte temporal é 2020. Aínda que o municipio podería propoñer prorrogala se o considera necesario. Artigo 8. O exercicio do cargo polos membros da Mesa non será remunerado e formará parte das funcións da súa actividade profesional. Artigo 9. O cesamento do cargo, se se realiza antes da disolución da mesa, poderá deberse a: 1. Proposta de quen promoveu o seu nomeamento.2. Dimisión voluntaria presentada mediante un escrito no que se razoen os motivos.3. Por enfermidade que incapacite para o exercicio do cargo.4. Por falecemento.5. Por outras causas xustificadas.6. Incapacidade ou inhabilitación para o desempeño de cargo público declarada por sentenza xudicial firme.7. Por ser condenado/a por delito doloso.8. Por inasistencia reiterada ás sesións da Mesa: tras tres ausencias consecutivas sen xustificación de ningún tipo e previo aviso por parte da secretaría técnica ao afectado/-a. Artigo 10. Toda vacante na Mesa deberá ser cuberta por un novo membro que reúna as características do posto vacante. As vacantes que se produzan serán cubertas a proposta da institución ou colectivo que propuxo ao titular da vacante. Artigo 11. A Mesa de coordinación intersectorial poderá constituír comisións ou grupos de traballo dos que poderán formar parte outros integrantes polo seu especial coñecemento, vinculación ou interese na materia obxecto da Mesa, ou solicitar a colaboración puntual de expertos para tratar temas específicos de competencia da Mesa. Os grupos de traballo reportarán á mesa as súas actividades e propostas razoadas, nos prazos que se establezan. Artigo 12. A Mesa de coordinación intersectorial poderá solicitar a colaboración de persoas expertos entre persoas con especial preparación e recoñecida experiencia no ámbito da consulta. Disposición Adicional Primeira.- A Alcaldía Presidencia é o órgano facultado para ditar cantas instrucións resulten precisas para a adecuada interpretación, desenvolvemento e aplicación deste Regulamento. Disposición Final.- En cumprimento do disposto no artigo 70.2 da Lei 7/1985 de 2 de abril, Reguladora das Bases do Réxime Local, o presente Regulamento entrará en vigor unha vez publicado o seu texto íntegro no Boletín Oficial da Provincia e transcorrido o prazo previsto no artigo 65.2 da citada lei, permanecendo en vigor ata a súa modificación ou derrogación expresa. Ames, 12 de xuño de 2018 O alcalde José M. Miñones Conde